එසේම මොවුන් දෙදෙනා ව්‍යාජ නම් වලින් පෙනී සිට ඇති බව සදහන්.පාකිස්තානය, ඉරානය සහ ඇෆ්ගනිස්ථානයට අයත් ලොව හෙරොයින් නිෂ්පාදනයේ ත්‍රිකෝණය ලෙස සැලකෙන ප්‍රදේශවල නිෂ්පාදනය කෙරෙන හෙරොයින් මුහුදු මාර්ගය ඔස්සේ ශ්‍රී ලංකාව, මැලේසියාව සහ ඕස්ටේ්‍රලියාව ඇතුළු විවිධ රටවලට බෙදා හැරීමේ ජාවාරමක් මොවුන් දෙදෙනා විසින් මෙහෙයවා ඇති බවට ඉන්දීය මාධ්‍ය වාර්තා කර තිබුණා.2017 වසරේ මත්කුඩු තොගයක් වැටලීමට ගිය අවස්ථාවේ පිළියන්දල නගරයේදී නියොමාල් රංගජීව ඇතුළු පොලිස් නිලධාරීන්ට ඉන්දියාවේදී අත්අඩංගුවට ගත් එම්.එම්.එම්. නවාස් නැමැත්තා ඇතුළු පිරිසක් වෙඩි තබා තිබූ අතර එහිදී එක් පොලිස් නිලධාරියෙකු ජීවිතක්ෂයට පත්ව නියොමාල් රංගජීව බරපතල තුවාල ලබා රෝහල් ගත කෙරුණා.ඒ සම්බන්ධයෙන් අදහස් දැක්වූ පොලිස් පරීක්ෂක නියොමාල් රංගජීව කියා සිටියේ 2017 වසරේ මැයි මස 06 වන දින ජාවාරම්කරුවෙකුගෙන් හෙරොයින් මිලදී ගන්නා අයුරින් ඔහු අත්අඩංගුවට ගැනීමට හැකි බවට ලද ඔත්තුවකට අනුව තමන් ඇතුළු පොලිස් නිලධාරීන් පිරිස මොරටුව දුම්රිය ස්ථානයට පැමිණි බවයි.එම ඔත්තුව පොලිස් මත්ද්‍රව්‍ය කාර්යාංශයට ලබාදී ඇත්තේ අත්අඩංගුවට ගත් නවාස් නැමති පුද්ගලයා බව පොලිස් පරීක්ෂක නියොමාල් රංගජීව සඳහන් කළා.